
Parlamentul  României

Camera  Deputaţilor

Comisia pentru industrii si servicii

Bucureşti, 12.12.2011                                

    Nr.23/409/2011                                                                                                                      
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului-cadru de parteneriat şi de cooperare globală între Comunitatea Europeană şi statele sale membre, pe de o parte, şi Republica Indonezia, pe de altă parte, semnat la Jakarta la 9 noiembrie 2009, trimis cu adresa nr. PLx 667 din 28 noiembrie 2011, înregistrată la nr.23/409 din 29 noiembrie 2011.

În conformitate cu prevederile Constituţiei României, republicată, Camera decizională pentru aceast proiect de lege este Senatul, Camera Deputaţilor fiind prima Cameră sesizată.

PREŞEDINTE,                                      SECRETAR,

 Iulian Iancu                                              Mircea Marin

Parlamentul  României

Camera  Deputaţilor

Comisia pentru industrii si servicii

  Bucureşti, 12.12.2011                                

   Nr.23/409/2011                                                                                                                                                                                                                                                          

R A P O R T

asupra proiectului de Lege pentru ratificarea Acordului-cadru de parteneriat şi de cooperare globală între Comunitatea Europeană şi statele sale membre, 
pe de o parte, şi Republica Indonezia, pe de altă parte, 
semnat la Jakarta la 9 noiembrie 2009
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată în fond cu proiectul de Lege pentru ratificarea Acordului-cadru de parteneriat şi de cooperare globală între Comunitatea Europeană şi statele sale membre, pe de o parte, şi Republica Indonezia, pe de altă parte, semnat la Jakarta la 9 noiembrie 2009, transmis cu adresa nr. PLx 667 din 28 noiembrie 2011, înregistrată la nr.23/409 din 29 noiembrie 2011.

În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Senatul, Camera Deputaţilor fiind prima Cameră sesizată.

Proiectul de lege a fost avizat favorabil de Consiliul Legislativ, cu adresa nr. 1120 din 21.10.2011 cu observaţii şi propuneri care au fost însuşite de iniţiator.

Proiectul de lege a fost avizat favorabil în forma prezentată de Comisia pentru politică externă cu adresa nr. 33/220 din 5 decembrie 2011.

Proiectul de lege are ca obiect de reglementare ratificarea unui nou Acord cadru între UE şi Republica Indonezia, în scopul dezvoltării cooperării într-o largă varietate de domenii cum ar fi: mediu, schimbări climatice, energie, ştiinţă şi tehnologie, transport maritim şi aerian.



Membrii Comisiei pentru industrii şi servicii au examinat proiectul de lege în şedinţa din 6 decembrie 2011, ocazie cu care s-a constatat că acordul-cadru supus ratificării conţine atât pagini în dublu exemplar, cât şi pagini neştampilate pentru atestarea conformităţii cu originalul documentului semnat, fapt care contravine prevederilor art. 72  alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare. În vederea îndreptării acestei erori, iniţiatorul a prezentat comisiei textul integral al acordul-cadru, în forma cerută de actul normativ amintit, care este anexat prezentului raport şi care înlocuieşte forma depusă iniţial.


La lucrările comisiei au fost prezenţi 25 deputaţi din totalul de 30 deputaţi membri ai comisiei.

          Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Acordului-cadru de parteneriat şi de cooperare globală între Comunitatea Europeană şi statele sale membre, pe de o parte, şi Republica Indonezia, pe de altă parte, semnat la Jakarta la 9 noiembrie 2009, în forma prezentată de iniţiator. 
Prin obiectul de reglementare şi conţinut, proiectul de lege se încadrează în categoria legilor ordinare.
                       PREŞEDINTE,                                   SECRETAR,

                         Iulian Iancu                                         Mircea Marin

Consilier parlamentar,

Dr.Maria Cristina Bălănescu

